OpenLLM-France/wikimedia huggingface dataset:
# Esther Horvath

Esther Horvath (Sopron, Hungaria, 1979ko maiatzaren 19a) hungariar argazkilaria da Artikoan eta Antartikan egindako argazkiengatik ezaguna.

## Ibilbidea
### Hastapenak

Ekonomia ikasketak egin zituen. Mutil lagunak kamera bat oparitu zion 25 urterekin eta argazkiak egiten zaletu ondoren Budapesteko Argazki Digital eta Analogiko Eskolan izena eman zuen. 2005ean bertan Nazioarteko argazki lehiaketa bat irabazi zuen eta argazki erakusketak egiteari ekin zion nazioartean. "Txina", "Hego Asiako mundu sentikorrak" eta "India" izeneko erakusketak egin zituen Austrian, Hungarian, Eslovakian eta Txekiar Errepublikan. 2010ean Fédération Internationale de l'Art Photographique-ren (FIAB) AFIAB saria jaso zuen.

### Arrakasta

Ondoren New Yorkera joan zen eta Argazkilaritzako Arteen Nazioarteko Elkartean sartu zen. 2013an argazkigintza dokumentaleko George eta Joyce Moss beka eskuratu zuen eta hari esker National Geographic, Audubon Magazine, Stern, The New York Times, The Wall Street Journal, The Washington Post eta Time aldizkarietan argitaratu ditu argazkiak.

### Poloetara espedizioak

2015ean Artikoko espedizio batean parte hartu zuen Estatu Batuetako Healy izotz-hauslean. Han bizitakoaren ondoren Alfred Wegener Institutuan (AWI) argazkilari zientifiko eta argazki editore gisa hasi zen lanean. Ordutik hainbat espedizio egin ditu Artikora zein Antartikara eta eskualde horietan zientzialariek daramaten bizitzari buruzko istorioak kontatzen ditu eta bide batez klima aldaketaren inguruko dokumentazioa egitea du helburu.
Aipagarriena 2019an Artikora egindako MOSAiC espedizioa izan zen. Ipar Polotik gertu Polarstern izotz-hauslea trabatu eta urtebetez klimaren inguruko aldaketak eta datuak bildu zituzten. Hainbat fasetan 600 zientzilarik osatu zuten lantaldea. Esther Horvathek guztia argazki bidez dokumentatzeko lana izan zuen. Ester Horvath-ek 2020an prentsa argazki onenaren World Press Photo saria jaso zuen ingurumen kategorian. Irudian hartz zuriak Polarstern ontziaren ondoan ikusten dira MOSAiC espedizioan.

## Erreferentziak

* ↑ (Alemanez) «Esther Horvath» Penguin Random House Verlagsgruppe (Noiz kontsultatua: 2023-06-06).
* ↑ (Alemanez) «Fotografin in eisiger Kälte» Helmholtz-Gemeinschaft Deutscher Forschungszentren 2019-03-18 (Noiz kontsultatua: 2023-06-06).
* ↑ (Ingelesez) «MOSAiC Expedition» MOSAiC Expedition (Noiz kontsultatua: 2023-06-06).
* ↑ «Esther Horvath EN | World Press Photo» www.worldpressphoto.org (Noiz kontsultatua: 2023-06-06).

## Kanpo estekak

* Webgune ofiziala
* Datuak: Q100594807
* Multimedia: Esther Horvath / Q100594807
# Esther Larrañaga

Esther Larrañaga izenarekin honako pertsonak ezagutzen dira:
* Esther Larrañaga Galdos, EAko politikaria
* Esther Larrañaga Olabarri, EAJko politikaria
# Esther Larrañaga Galdos

Esther Larrañaga Galdos (Bergara, Gipuzkoa, 1955eko maiatzaren 15a -) euskal herritar politikaria da, Eusko Alkartasunako kidea. Eusko Jaurlaritzako Ingurumen eta Lurralde Antolamendu Sailburu ohia da.

## Biografia

Zuzenbide ikasketak burutu zituen Euskal Herriko Unibertsitatean, eta ondoren Enpresa kudeaketan masterra egin zuen Deustuko Unibertsitatean.
1987tik 1990era, Gipuzkoako Foru Aldundiko Kultura, Hezkuntza eta Turismo Saileko zuzendari nagusia izan zen.
1990etik 1991ra, Eusko Legebiltzarreko legebiltzarkidea izan zen; 1991tik 1993ra, Diputatuen Kongresuko diputatua, eta 1995etik 2001era, Eusko Jaurlaritzako Lurralde Antolamendu, Etxebizitza eta Ingurumen Saileko Ingurumen sailburuordea. 2001etik 2005era Eusko Jaurlaritzako Justizia, Lan eta Gizarte Segurantza sailburuorde izan zen, eta, 2005etik 2009ra Lurralde Plangintza eta Ingurumena sailburua.
EH Bildu koalizioa babesteko hainbat ekitaldi pubikotan parte hartu izan du.
2022ko otsailaren 20an Gasteizko Europa biltzar-etxean egindako bileran Eusko Alkartasuna demokratizatzeko helburua duen talde eragileko bozeramaile aukeratu zuten aipatu alderdiko sektore kritikoko zenbait afiliatuk; mementu eta biltzar-etxe berean alderdiko sektore ofizialak Eba Blanco berraukeratu zuen alderdiko idazkari nagusi.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) SL, TAI GABE DIGITALA. (2016-09-23). «Excargos de EA piden el voto para EH Bildu» naiz: (Noiz kontsultatua: 2020-05-29).

## Kanpo estekak

* Datuak: Q12257301
# Esther Jaen

Esther Jaén Macarro (Bartzelona, Katalunia, 1968ko apirilaren 6a) bartzelonar kazetaria da.

## Biografia

Bartzelonako Unibertsitate Autonomoko Informazio Zientzietako lizentziaduna da.

### Kazetari

1990ean hasi zen lanean, korrespontsal politiko lanetan, SER katean. 1997 arte egon zen irratian. Lan hori eta Tiempo aldizkariko zutabegile izatea uztartzen ditu.
Geroago, COM Ràdioren ordezkari izendatu zuten Madrilen, 2006ra arte bete zuen lan hori.
2000ko hamarkadan, La Razón egunkarian kolaboratu zuen zutabegile gisa, eta ikus-entzunezko hedabideetan sartu zen. Irratian, Onda Ceroko La Brújula saioan parte hartu zuen. Telebistan, analista politiko eta tertulietan egindako ibilbidean saio ugaritan jardu du: 59 segundo (2005-2007) Televisión españolan (TVE), Madrid opina (2007-2011) Telemadriden, El gato al agua Intereconomía TV katean (2008-2012), La vuelta al mundo (2010) Modug7n, De hoy a mañana (2011) eta Más claro agua (2011-2016) 13tv-n, Al quite eta No nos moverán Gaztela-Mantxa telebistan, Las mañanas de Cuatro Cuatro katean, DBT (2011-2013) Canal Nou-n eta Aragón en abierto Aragoi Telebistan.
Los desayunos de TVE eta La mañana de La 1 saioetan parte hartu zuen La 1 katean (2012-2020) eta halaxe egiten jarraitzen du La noche en 24 horas 24 horas katean (TVE) (2012-...), El cascabel saioan 13tv-n, Buenos días, Madrid Telemadriden, El Círculo La Otra-n eta 24 horas saioa 24 Horas (RTVE).
Egunkari Publikoaren zutabegilea izan zen (2007-2009). Gainera, egunkari-kolaboratzailea izan zen elplural.com, baita La Gaceta egunkariko zutabegile ere. Cuarto poder lineako egunkariaren bazkide fundatzaile eta idazlea da.

### Idazle

Besteak beste, liburu hauek idatzi ditu: Los hijos del César (2005), Cómo ser un político y no morir en el intento (2006) eta Zapatero el Rojo (2008) liburuaren egilkidea da.

## Argitalpenak

* Los hijos del César (2005)
* Cómo ser un político y no morir en el intento (2006)
* Zapatero el Rojo (2008) -egilekidea-
* Lo que hay que ver. Memorias de un ciego que se impuso a todas las adversidades (Península argitaletxea, 2019)

## Erreferentziak

* ↑ (Gaztelaniaz) «Esther Jaén, autora en The Objective» The Objective (Noiz kontsultatua: 2024-02-07).
* ↑ (Gaztelaniaz) Nast, Condé. (2020-08-04). «Esther Jaén, periodista y amiga de la reina Letizia, sugiere que la marcha de Juan Carlos no ha sido voluntaria» Vanity Fair (Noiz kontsultatua: 2024-02-07).
* ↑ (Gaztelaniaz) telecinco.es. (2013-10-15). «TELECINCO - televisión a la carta, series y entretenimiento» Telecinco (Noiz kontsultatua: 2024-02-07).
* ↑ (Gaztelaniaz) «Esther Jaén» La espuma de la noticia (Noiz kontsultatua: 2024-02-07).
* ↑ (Gaztelaniaz) «Esther Jaén: “Libertas fue la historia de un fracaso de Miguel Durán y Albert Rivera” - Cuartopoder Esther Jaén: "Libertas fue la historia de un fracaso de Miguel Durán y Albert Rivera"» Cuartopoder 2019-04-22 (Noiz kontsultatua: 2024-02-07).
* ↑ (Gaztelaniaz) Telemadrid. (2019-06-05). «Miguel Durán y Esther Jaén nos hablan de su nuevo libro» Telemadrid (Noiz kontsultatua: 2024-02-07).

## Kanpo estekak

* Biografia
* Datuak: Q5849394
# Estitxu Villamor

Estitxu Villamor Lomas (Gasteiz, Araba, 1987a) arabar fisikaria da. Euskal Herriko Unibertsitatean fisikan lizentziaduna eta NanoGUNEn nanozientzian masterduna da. 2014ko abendutik fisikan doktorea da ingelesez idatzitako Spin korronte puruen injekzioa, garraioa eta manipulazioa alboko spin balbula metalikoetan (ingelesez: Injection, transport and manipulation of pure spin currents in metallic lateral spin valves) doktore-tesia aurkeztu eta gero.
2014ko CAF-Elhuyar sarietan aipamen berezia lortu zuen bere doktore-tesian oinarritutako Karga-garraiorik gabeko elektronika berria izenburuko dibulgazio-artikuluagatik.

## Erreferentziak

* ↑ Villamor Lomas, Estitxu. (2015eko ekaina). «Karga-garraiorik gabeko elektronika berria» (pdf) Elhuyar zientzia eta teknologia (318 zkia.): 52-55 or. (Noiz kontsultatua: 2017ko abenduaren 25a).
* ↑ Carton Virto, Eider. (2014ko maiatzaren 14a). «2014ko CAF-Elhuyar sariak gaur banatu dira» Elhuyar zientzia eta teknologia (Noiz kontsultatua: 2017ko abenduaren 25a).

## Kanpo estekak

* Elkarrizketa: Bestelako eredu baterako akuilu Berria, 2022.12.09
* Datuak: Q46804675
# Estiva (Minas Gerais)

Estiva Brasilgo udalerri bat da, Minas Gerais estatuan kokatua. 11.502 biztanle ditu 243,872 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790777
* Multimedia: Estiva / Q1790777
# Estiu 1993

Estiu 1993 (euskaraz 1993ko Uda) 2017ko Carla Simón kataluniar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
1993ko udan, bere gurasoen heriotzaren ondoren, sei urteko Frida Bartzelonatik Kataluniako landa-inguru batera joango da bizitzera bere izebarekin eta osabarekin bizi da, hauek izango baitira bere legezko tutoreak.

## Gidoia, errodaia eta produkzioa

Gidoia Carla Simón zuzendariak berak idatzi du eta bere bizitzan oinarrituta dago, bere haurtzaroa kontatzen du.
Estiu 1993, Inicia Films eta Acalon P.C. ekoiztetxeekin produzitu da, Ana Pfaff-en muntaia eta edizioarekin. Filmea Berlinaleko Script Stationen hautatua izan zen, eta zuzendariak Talent Campus izeneko programan parte hartu zuen. Gainera, gidoia aukeratua izan zen SGAE Fundazioaren sorkuntza laborategian, Frantziako Low Budget Film Forum de les Arcsen, Poloniako Ekran+ programan eta Media Sources 2 eta L'Alternatiba garapen programetan, besteak beste.
Errodaiak sei aste iraun zituen eta La Garrotxan izan zen.

## Argumentua

Gurasoak HIESagatik hil ondoren, sei urte dituen Fridak (Laia Artigasen interpretazioarekin) Bartzelona uzten du eta izeba osabekin landagunera doa bizitzera, 3 urteko Anna lehengusinarekin batera (Paula Roblesen interpretazioarekin). Fridak, adopziozko familiarekin bere lehenengo uda bertan pasatuko du, bertako ingurura egokitu bitartean. 1993ko udan zehar, Fridak bere minak onartzen eta izeba osabek aldiz, haurra alaba bat bezala maitatzen ikasiko dute.

## Aktoreak

Alfabetikoki ordenatuta:
* Laia Artigas: Frida
* Paula Blanco: Cesca
* Etna Campillo: Irene
* Bruna Cusí: Marga
* Jordi Figueras: Blai
* Dolores Fortis: harakina
* Titón Frauca: zerbitzaria
* Cristina Matas: erizaina
* Berta Pipó: izeko
* Àngela Quimet: Gabriel
* Fermí Reixach: aitona
* Paula Robles: Anna
* Isabel Rocatti: amama
* Montse Sanz: Lola
* Tere Solà: harategiko andrea
* David Verdaguer: Esteve

## Erreferentziak

* ↑ (Gaztelaniaz) ‘Verano 1993’: El proceso creativo detrás de un éxito cinematográfico. (Noiz kontsultatua: 2018-05-06).
* ↑ (Gaztelaniaz) Maestro, Miguel Ángel Martín. (2017-07-09). «"Un lujo en una sala de Valladolid". Estiu 1993 (Carla Simón, 2017) - últimoCero | Noticias de Valladolid» últimoCero | Noticias de Valladolid (Noiz kontsultatua: 2018-05-06).
* ↑ (Gaztelaniaz) «"El cine me ha ayudado a entender el porqué de las cosas"» eldiario.es (Noiz kontsultatua: 2018-05-06).
* ↑ www.sansebastianfestival.com
* ↑ (Gaztelaniaz) «CVC. Rinconete. Cine y televisión. Ese «otro» cine español (18). «Verano 1993», de Carla Simón, por Jara Yáñez.» cvc.cervantes.es (Noiz kontsultatua: 2018-05-06).
* ↑ AlloCine. Eté 93. (Noiz kontsultatua: 2018-05-06).

## Kanpo estekak

* Datuak: Q29963333
# Eugeniusz Frankowski

Eugeniusz Frankowski (Siedlce, 1884ko azaroaren 21a - Poznań, 1962ko otsailaren 8a) poloniar arkeologoa, etnografoa, iberista, euskalaria eta museologoa izan zen.

## Bizitza

Siedlceko gimnasioan ikasi zuen. Eskolatik egotzi zuten polonierazko hezkuntzaren alde borrokatzeagatik. Żytomierzeko gimnasiora aldatu zuten, baina berriro ere ikastetxetik kanporatu zuten 1905eko Poloniar Iraultzan parte hartzeagatik. 1907an, azkenik, unibertsitaterako sarbide probak gainditu zituen Siedlceko gimnasioan. Urte berean ere, Natur Zientziak eta Medikuntza ikasketak egiten hasi zen Jagellondar Unibertsitatean. 1911 eta 1914 bitartean eta 1921tik 1922ra Jagellondar Unibertsitateko Antropologia Katedrako urgazle egon zen. 1921an Arkeologian eta Antropologian doktoratu zen Włodzimierz Demetrykiewicz irakaslearen gidaritzapean. 1922an etnografia eta etnologia irakasle izateko habilitazioa lortu zuen Varsoviako Unibertsitatean Ludwik Krzywicki irakaslearekin. Bertan irakatsi zuen 1922tik 1928ra. 1926an ezohiko irakasle izendatu zuten, eta 1948an etnografia eta etnologia ohiko iraskasle Poznańgo unibertsitatean.
1921tik 1939ra Varsoviako Etnografia Museoko zuzendaria izan zen. Bere zuzendaritzapean museoa jarduera hezigarriekin engaiatu zen. Alta, Bigarren Mundu Gerra zehar, museoaren gordailua erabat suntsitu zen. 1939 eta 1944 bitartean Poloniako etnografia, etnologia orokorra eta museologia irakatsi zituen ezkutuan. 1944ko azaroaren 1etik 1945eko martxoaren 30era geografia eta aritmetika irakasle egin zuen lan Kuarteletako Nekazaritza Eskolan.
Ikerketa etnografiko eta antropologiko ugari egin zituen Polonian eta Europan zehar. Euskal Herriko ikerketa etnografikoari eta museologia etnografikoari ekarpenak egin zizkien. Hainbat ikerlan argitaratu zituen, horietatik batzuk gaztelaniaz, frantsesez, portugesez eta alemanez.

## Erreferentziak

* ↑ Tubia, Iker. (2014ko maiatzaren 13a). «Frankowskiren irudi galduak» Berria (Noiz kontsultatua: 2018ko uztailaren 13a).
* Datuak: Q3573036
* Multimedia: Eugeniusz Frankowski / Q3573036
# Eugenio Urrotz

Eugenio Urrotz Erro (Tolosa, 1883 – Etxebarri, 1937) Gipuzkoako elizgizon eta idazlea izan zen. Gasteizen eta Erroman egin zituen Elizako ikasketak. 1907an apaiztu zen, eta Lizarran, Albizturren eta Eibarren egon zen apaiz. Euskal-Erria, Euskeraren Alde eta Euskal Esnalea agerkarietan argitaratu zituen lan aipagarrienak. Urrotzenak dira Sinismena eta euskara olerkia (1907) eta Gipuzkoa'ko Azalben laburra, Gipuzkoako geografiari buruzko obra (1913).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257393
# Eugenio Zendoia

Eugenio Pedro Zendoia Oskotz (Villabona-Amasa, 1894ko irailaren 6a - Bartzelona, 1975eko martxoaren 29a) gipuzkoar arkitektoa izan zen. Noucentismerren jarraitzailea, Palau Nacionalean lan egin zuen.
# Eugenio Savoiakoa

Eugenio, Savoiako printzea (frantsesez: François-Eugène de Savoie, italieraz: Principe Eugenio di Savoia-Carignano, alemanez: Prinz Eugen von Savoyen; Paris, 1663ko urriaren 18a - Viena, 1736ko apirilaren 21a) Austriako militar eta politikaria izan zen. Soissonsgo kondearen bosgarren semea zen. Luis XIV.arekin etsita, enperadorearen zerbitzura joan zen. Turkiarren gerra handian, Mohács-en nabarmendu zen (1687), Zentako garaipena lortu aurretik (1697). Espainiako Erregetzarako gerran, armada inperialeko buru zela, Blenheim (1704), Turin (1706), Oudernade (1708) eta Malplaquet-eko (1709) garaipenak lortu zituen, Milanerria eta Lonbardia eskuratuz. Baina Villars-ek Denain-en garaitu zuen 1712. urtean. Diplomatiko ona zela erakutsi zuen Rastadt-eko hitzarmenean (1714). Danubioko frontean berriro ere, Belgrad hartu (1717) eta Passarowitz-eko bakea (1718) izenpetuz turkiarren gaineko mendekotasuna lortu zuen. Hirurogeita hamar urteko agure zela Poloniako Erregetzarako gerran hartu zuen parte. Historiako gerra gizonik handienetakoa izan da, eta era berean humanista eta artezale handia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/10/13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q152428
* Multimedia: Prince Eugene of Savoy / Q152428
# Eugenio Trías

Eugenio Trías Sagnier (Bartzelona, 1942ko abuztuaren 31 − ib., 2013ko otsailaren 10a) Kataluniako filosofo eta idazlea izan zen.

## Biografia

Bartzelonan, Madrilen, Bonnen eta Kolonian egin zituen ikasketak. Ikasketak bukatuta, eskolak eman zituen Hego Amerikako herrialde batzuetan. Gero, Bartzelonako Unibertsitateko Arkitekturako Goi Eskola Teknikora deitu zuten, estetika- eta konposizio-katedradun gisa. Bartzelonako Filosofia Eskolaren sortzaileetako bat izan zen. Espainiako pentsamendu-bide berrien ordezkari nagusietako bat da. Lan nagusiak: La filosofía y su sombra (1969), Metodología del pensamiento mágico (1970), Drama e identidad (1974), El artista y la ciudad (1976), Lo bello y lo siniestro (1982), Tratado de la pasión (1979), Del amor, el deseo y otras pasiones (1980), La dispersión (1971), La memoria perdida de las cosas (1978) eta La aventura filosófica (1988). Hainbat sari jaso ditu, eta azken lana La imaginación sonora (2010) du.

## Lanak

* La filosofía y su sombra (1969)
* Filosofía y carnaval (1970)
* Teoría de las ideologías (1970)
* La dispersión (1971)
* Metodología del pensamiento mágico (1971)
* Drama e identidad (1973)
* El artista y la ciudad (1975)
* Meditación sobre el poder (1976)
* La memoria perdida de las cosas (1977)
* Tratado de la pasión (1978)
* El lenguaje del perdón (Un ensayo sobre Hegel) (1979)
* Lo bello y lo siniestro (1981)
* Filosofía del futuro (1984)
* Los límites del mundo (1985)
* La aventura filosófica (1987)
* Lógica del límite (1991)
* El cansancio de occidente (1992) (Rafael Argullolekin batera)
* La edad del espíritu (1994)
* Pensar la religión (1997)
* Vértigo y pasión (1998)
* La razón fronteriza (1999)
* Ética y condición humana (2000)
* Ciudad sobre ciudad. Arte, religión y ética en el cambio de milenio (2002)
* El canto de las sirenas: argumentos musicales (2007)
* Creaciones filosóficas (2009), bi liburukian.
* La imaginación sonora (2010)

## Erreferentziak

* ↑ Muere Eugenio Trías, un filósofo que quiso llevar el pensamiento más allá del límite
* Datuak: Q3751038
* Multimedia: Eugenio Trías Sagnier / Q3751038
# Eugenita

Eugenita mineral bat da eta silver amalgam taldearen kidea da.

## Ezaugarriak

Eugenita elementu kimiko mineralaren formula kimikoa hau da: ${\ce {Ag11Hg2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Eugenite: Mineral information, data and localities.» www.mindat.org (Noiz kontsultatua: 12-05-2019).
# Eugeniusz Lokajski

Eugenius Zenon Lokajski (Varsovia, 1908ko abenduaren 14a – ibidem, 1944ko irailaren 25a) poloniar kirolari eta argazkilaria izan zen.
1924an Warszawianka kirol-taldean sartu zen eta igeriketa, lasterketa eta futbola egin zituen. Ondoren, hesi-jauzia, luzera-jauzia, altuera-jauzia eta decathlona egin zituen. 1934an Poloniako txapeldun izan zen xabalina jaurtiketan eta 1935ean gimnasia txapelketa nazionala irabazi zuen.
1939an Poloniaren defentsan parte hartu zuen alemaniarren eta sobietarren inbasioaren aurka eta errusiarrek harrapatu egin zuten, laster ihes egin ahal izan zuen arren. Varsovian jarri zen bizitzen eta argazki-denda bat ireki zuen. Ezkutuko erresistentzia-jardueretan parte hartu zuen. Mila argazki baino gehiago egin zituen Varsoviako 1944ko altxamendua dokumentatuz. Bonbardaketa baten ondorioz hil zen.

## Iruditegia

* Home Army soldiers preparing for an assault
* Assault
* Polish soldiers reading a German Leaflet during the Warsaw Uprising
* After the battle
* Portrait of Jerzy Tyczyński
* Marszałkowska street
* Marriage
* Eugeniusz Lokajski during the Warsaw Uprising

## Kanpo estekak

* Datuak: Q735173
* Multimedia: Eugeniusz Lokajski / Q735173
# Eugenópolis

Eugenópolis Brasilgo udalerri bat da, Minas Gerais estatuan kokatua. 10.801 biztanle ditu 309,395 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790798
* Multimedia: Eugenópolis / Q1790798
# Eugenio Vegas

Eugenio Vegas Latapié (Irun, 1907ko otsailaren 20a - Madril, 1985eko irailaren 19a) gipuzkoar politikari eta legelaria izan zen. Monarkiko sutsua, Gerra Zibilean matxinoen alde borrokatu zuen Espainiar Legioan. Frankismoaren garaian, Joan Borboikoa eta Battenbergekoarekin batera izan zen Lausanan eta Estorilen.
# Epictia

Epictia Leptotyphlopidae familiaren barruan sailkatzen den narrasti genero bat da. Amerikan bizi dira.

## Espezieak

* Epictia albipuncta (Jan, 1861)
* Epictia alfredschmidti (Lehr, Wallach, Köhler & Aguilar, 2002)
* Epictia australis (Freiberg & Orejas-Miranda, 1968)
* Epictia borapeliotes (Vanzolini, 1996)
* Epictia clinorostris Arredondo & Zaher, 2010
* Epictia collaris (Hoogmoed, 1977)
* Epictia columbi (Klauber, 1939)
* Epictia diaplocia (Orejas-Miranda, 1969)
* Epictia goudotii (Duméril & Bibron, 1844)
* Epictia magnamaculata (Taylor, 1940)
* Epictia melanurus (Schmidt & Walker, 1943)
* Epictia munoai (Orejas-Miranda, 1961)
* Epictia nasalis (Taylor, 1940)
* Epictia peruviana (Orejas-Miranda, 1969)
* Epictia rubrolineata (Werner, 1901)
* Epictia rufidorsa (Taylor, 1940)
* Epictia signata (Jan, 1861)
* Epictia striatula (Smith & Laufe, 1945)
* Epictia subcrotilla (Klauber, 1939)
* Epictia teaguei (Orejas-Miranda, 1964)
* Epictia tenella (Klauber, 1939)
* Epictia tesselata (Tschudi, 1845)
* Epictia tricolor (Orejas-Miranda & Zug, 1974)
* Epictia undecimstriata (Schlegel, 1839)
* Epictia vellardi (Laurent, 1984)

## Kanpo estekak

* Datuak: Q1892154
* Multimedia: Epictia / Q1892154
* Espezieak: Epictia
# Elizeu Ferreira Marciano

Elizeu Ferreira Marciano (1979ko urriaren 21a - ) Brasilgo futbolaria da.
Hainbat futbol taldetan jokatu du, esaterako Yokohama FC eta Vegalta Sendai.

## Kanpo estekak

* (Japonieraz) J.League Data Site
* Datuak: Q1059722
# Elizondo (Lemoa)

    Artikulu hau Lemoako auzoari buruzkoa da; beste esanahietarako, ikus «Elizondo (argipena)».
Elizondo Lemoa udalerriko auzoa da. 2008ko urtarrilaren 1eko erroldaren arabera, 284 biztanle ditu.

## Demografia eta biztanleria

Elizondoko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 90 | 125 | 145 | 159 | 153 | 148 | 146 | 195 | 284 |

## Ikus, gainera

* Lemoa

## Kanpo estekak

* Datuak: Q12256741